CELEX: 62010CA0225
Language: fi
Date: 2011-10-20 00:00:00
Title: Asia C-225/10: Unionin tuomioistuimen tuomio (toinen jaosto) 20.10.2011 (Sozialgericht Nürnbergin (Saksa) esittämä ennakkoratkaisupyyntö) — Juan Perez Garcia, Jose Arias Neira, Fernando Barrera Castro ja Dolores Verdun Espinosa José Bernal Fernándezin oikeudenomistajana v. Familienkasse Nürnberg (Sosiaaliturva — Asetus (ETY) N:o 1408/71 — 77 ja 78 artikla — Eläkeläiset, jotka saavat useamman kuin yhden jäsenvaltion lainsäädäntöön perustuvaa eläkettä — Vammaiset lapset — Perhe-etuudet huollettaville lapsille — Oikeus etuuksiin entisessä työskentelyjäsenvaltiossa — Etuuksia koskevan oikeuden olemassaolo asuinjäsenvaltiossa — Hakematta jättäminen — Huollettavan lapsen hyväksi maksettavien etuuksien kanssa ristiriidassa olevan työkyvyttömyysetuuden valitseminen — Käsite ”etuudet huollettaville lapsille” — Entisessä työskentelyjäsenvaltiossa saavutettujen oikeuksien säilyttäminen)

10.12.2011   
            
            
               FI
            
            
               Euroopan unionin virallinen lehti
            
            
               C 362/8
            
         Unionin tuomioistuimen tuomio (toinen jaosto) 20.10.2011 (Sozialgericht Nürnbergin (Saksa) esittämä ennakkoratkaisupyyntö) — Juan Perez Garcia, Jose Arias Neira, Fernando Barrera Castro ja Dolores Verdun Espinosa José Bernal Fernándezin oikeudenomistajana v. Familienkasse Nürnberg
   (Asia C-225/10) (1)
   
   (Sosiaaliturva - Asetus (ETY) N:o 1408/71 - 77 ja 78 artikla - Eläkeläiset, jotka saavat useamman kuin yhden jäsenvaltion lainsäädäntöön perustuvaa eläkettä - Vammaiset lapset - Perhe-etuudet huollettaville lapsille - Oikeus etuuksiin entisessä työskentelyjäsenvaltiossa - Etuuksia koskevan oikeuden olemassaolo asuinjäsenvaltiossa - Hakematta jättäminen - Huollettavan lapsen hyväksi maksettavien etuuksien kanssa ristiriidassa olevan työkyvyttömyysetuuden valitseminen - Käsite ”etuudet huollettaville lapsille” - Entisessä työskentelyjäsenvaltiossa saavutettujen oikeuksien säilyttäminen)
   2011/C 362/11
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Sozialgericht Nürnberg
   
      Pääasian asianosaiset
   
   
      Kantajat: Juan Perez Garcia, Jose Arias Neira, Fernando Barrera Castro ja Dolores Verdun Espinosa José Bernal Fernándezin oikeudenomistajana
   
      Vastaaja: Familienkasse Nürnberg
   
      Oikeudenkäynnin kohde
   
   Ennakkoratkaisupyyntö — Sozialgericht Nürnberg — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71 (EYVL L 149, s. 2) 77 ja 78 artiklan tulkinta — Eläkeläisten, jotka saavat eläkettä useamman kuin yhden jäsenvaltion lainsäädännön mukaan, huollettavana olevien vammaisten lasten etuudet ja sellaisten orpojen etuudet, jotka ovat usean lainsäädännön alaisia — Oikeus työskentelyvaltion maksamaan etuuden täydennykseen silloin, kun asuinvaltion etuudet lapselle ovat suurempia, mutta ne eivät sovellu yhteen maksuihin perustumattoman työkyvyttömyyden johdosta myönnettävän etuuden, jonka asianomainen henkilö on valinnut, kanssa
   
      Tuomiolauselma
   
   
               1)
            
            
               Sosiaaliturvajärjestelmän soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, sellaisena kuin se on muutettuna 18.12.2006 annetulla Euroopan parlamentin ja neuvoston asetuksella (EY) N:o 1992/2006, 77 artiklan 2 kohdan b alakohdan i alakohtaa ja 78 artiklan 2 kohdan b alakohdan i alakohtaa on tulkittava siten, että vanhuus- ja/tai työkyvyttömyyseläkettä saavilla henkilöillä tai kuolleen työntekijän orvolla, joihin sovelletaan useampien jäsenvaltioiden lainsäädäntöä mutta joiden eläkeoikeudet tai orvon oikeudet perustuvat yksinomaan entisen työskentelyjäsenvaltion lainsäädäntöön, on oikeus vaatia kyseisen jäsenvaltion toimivaltaisilta viranomaisilta sen lainsäädännön mukaisia perheavustuksia vammaisten lasten hyväksi täysimääräisinä, vaikka he eivät ole hakeneet asuinjäsenvaltiossa sen lainsäädännön mukaisia määrältään suurempia vastaavia avustuksia sen vuoksi, että he ovat valinneet toisen vammaisetuuden, joka on niiden kanssa ristiriidassa, jos oikeus perheavustuksiin entisessä työskentelyjäsenvaltiossa on saavutettu yksinomaan kyseisen jäsenvaltion lainsäädännön perusteella.
            
         
               2)
            
            
               Kolmanteen kysymykseen annettava vastaus on sama kuin kahteen ensimmäiseen kysymykseen annettu vastaus silloin, kun asianomaisilla henkilöillä ei ole asuinjäsenvaltion lainsäädännön perusteella mahdollisuutta valita perheavustusten maksamista kyseisessä jäsenvaltiossa.
            
         
      (1)  EUVL C 221, 14.8.2010.